Татяна Бек
Колко дни в съня ми леко…

Превод от руски: Светлозар Жеков, 2007

chitanka.info

Колко дни в съня ми леко

татко все кръжи, кръжи…

В шаячно палто човека,

раповско,

                от памтивека.

Виквам: „Такето сложи!“

Ала гледат днес от Лета

най-любимите очи.

Нос — картофче на лицето…

„Но променя се портрета“ —

в черен час у мен звучи.

Татко-гроб в земята горна…

Но

        ще ви отвърна

                                аз:

„Беше еретик, безспорно,

за не знам какво поборник —

неподсъден е за вас!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.